**Z Á P I S N I C A**

**zo zasadnutia komisie kultúry a cirkvi pri MsZ v Šamoríne**

**zo dňa 29.03.2021**

**Prítomní:** Varju Péter, Pirk Ilona, Méry János, Varga Renáta, Hegyi Brigitta, Horváth László, Juhász Tibor

**Program zasadnutia:**

1. **Vyhodnotenie podporených projektov za rok 2020**
2. Rôzne
3. **Posudzovanie žiadosti o dotácie na rok 2021**
4. **Záver**

Predseda komisie po privítaní všetkých prítomných členov komisie otvoril rokovanie. Navrhol presunúť bod Rôzne na druhé miesto, nakoľko posudzovanie dotácií zaberie viac času.

***k bodu č. 1***

Prítomní členovia komisie prijali informácie od referenta kultúry a športu ohľadom využitia poskytnutých dotácií za rok 2020. Všetky poskytnuté a použité dotácie boli jednotlivými organizáciami, združeniami a jednotlivcami použité v súlade s VZN 2/2013.

***k bodu č. 2***

Členovia komisie boli oboznámení predsedom komisie o tom, že MsZ odsúhlasilo návrh komisie športu z roku 2020, aby Folklórny súbor Csali bol podporovaný mestom priamo a jeho finančná podpora vo výške 10.000,- EUR bola samostatnou položkou v rozpočte mesta. Folklórny súbor dnes už zahŕňa v sebe viac ako 150 členov.

Člen komisie, Horváth László navrhol, aby busta Mathiasa Rexa pred budovou MsÚ bola označená dvoma informačnými tabuľami v 4 jazykoch. Na jednej tabuli by bola informácia v maďarčine a angličtine a na druhej by bola informácia v slovenčine a nemčine. Zároveň navrhol, aby vizualizáciu umiestnenia a výzoru tabúľ vyhotovil Juhász Tibor. Komisia s návrhom súhlasila a stanovila termín dokončenia informačných tabúľ do začiatku novembra, aby boli hotové do termínu spomienkových slávností pred touto bustou, ktoré sa už konajú každoročne.

Člen komisie, Horváth László navrhol, aby jarné trhy organizované v Šamoríne každoročne boli premenované na „Svätourbánsky jarmok - Szent Orbán napi vásár“, nakoľko v minulosti sa tieto jarné trhy organizovali práve na dni sv. Urbana.

Člen komisie Méry János navrhol, aby park vedľa Základnej umeleckej školy bol pomenovaný ako „Park Štefan-Németha Šamorínskeho“. Komisia s týmto návrhom nesúhlasila.

***k bodu č. 3***

Predseda a členovia komisie sa rozhodli o zaradení kultúrnych spolkov do jednotlivých kategórií a schválili bodovací systém na uľahčenie posudzovania projektov, tak ako to prebehlo aj v predchádzajúcich rokoch.

Bolo podaných 41 žiadostí a všetky žiadosti boli podané včas a riadne s požadovanou dokumentáciou, takže žiaden projekt nevypadol kvôli formálnym nedostatkom. Komisia hodnotila každý podaný projekt a výsledok ich hodnotenia sa nachádza v priloženej tabuľke. Celková výška schválených dotácií v oblasti kultúry bola 60.000,- EUR a v oblasti cirkví 4.000,- EUR.

***k bodu č. 4***

V závere rokovania sa predseda komisie poďakoval prítomným za účasť a ukončil rokovanie.

Zapísala: I. Almási

 PaedDr. Varju Peter

 predseda komisie